钦定古今图书集成/明伦汇编/官常典/第553卷 > 陆徽
## 钦定古今图书集成/明伦汇编/官常典/第553卷 > 陆徽

按《宋书良吏传》：“徽字休猷，吴郡吴人也。郡辟命主簿，
仍除卫军车骑二府参军，扬州主簿，王弘卫将军主
簿，除尚书都官郎，出补建康令，清平无私，为太祖所
善，迁司徒左西掾。元嘉十四年为始兴太守。明年仍
除使持节交广二州诸军事，绥远将军、平越中郎将、
广州刺史，清名亚主，镇之，为士，民所爱。咏上表荐士”
曰：“臣闻陵雪褒颍，贞柯必振；尊风赏流，清原斯挹。是
以衣囊挥誉于西京，折辕延高于东帝。伏见广州别
驾从事史朱万嗣，年五十三，字少豫，理业冲夷，秉操
纯白，行称私庭，能著官政。虽氏非世禄，宦无通资，而
随牒南服，位极僚首，九综州纲，三端府职，频掌蕃机，
屡绩符守。年暨知命，廉尚愈高，冰心”与贪流争激，霜
情与晚节弥茂。历宰金山，家无宝镂之饰；连组珠海，
室靡珰珥之珍。确然守志，不求闻达，实足以澄革污
吏，洗镜贪氓。臣谬忝司牧，任专万里，虽情祇慎擢，才
阙毫露，敢罄愚陋，举其所知。如得提名礼闱，抗迹朝
省，抟岭表之清风，负冰宇之洁望，则恩融一臣，而施
光万物，敢缘天泽云“行，时德雨施，每甄外州，荣加远
国。是以献其瞽言，希垂听览。”二十一年，征以为南平
王铄冠军司马、长沙内史，行湘州府事。母忧去职。张
寻、赵广为乱于益州，兵寇之馀，政荒民扰。二十三年乃追征为持节、督益宁二州诸军事、宁朔将军、益州
刺史。隐恤有方，威惠兼著，寇盗静息，民物殷阜，蜀土
安说，至今称之。二十九年，卒，时年六十二。身亡之日，
家无馀财。太祖甚痛惜之，诏曰：“徽厉志廉洁，历任恪
勤，奉公尽诚，克己无倦。褒荣未申，不幸夙殒。言念在
怀，以为伤恨。可赠辅国将军，本官如故。”赐钱十万，米
二百斛。谥曰简子。子叡。